Amphibia

Amfibi (Amphibia) inggih punika kelas vertebrata sané mabetis petang, minakadi newt, salamander, katak miwah caecilia, miwah akéhnyané sawatara 8.700 spesies sané maurip ring jagaté. Amfibi magenah ring tengah pantaraning vertebrata terestrial miwah akuatik. Ipun sampun pateh ngamerluang toya miwah tanah salami yutaan warsa. Minakadi, reproduksi miwah panglimbak ring katahan spésiés mamargi ring toya, miwah individu sané sampun dewasa maurip ring darat. Ring panglimbak individu, amfibi, pinaka uger-uger, nglintangin tahap larva sané maurip ring toya (ring katak sané kawastanin berudu). Larva amfibi ngukuhang akéh fitur struktural sané melekat ring ulam, sekadi wénten insang, garis lateral, miwah jantung kalih kamar. Rikala ipun mentik, berudu mauwah: ipun nglimbakang angga, insang kagentosin olih paru-paru, miwah sistem peredaran darah ngamargiang restrukturisasi. Amfibi inggih punika pahan sané mabuat ring ekosistem lan kaajeng olih akéh predator sané agengan, lan taler ngicenin manfaat padidi antuk ngajeng serangga sané sering mabaya. Amfibi inggih punika silih tunggil vertebrata sané pinih primitif miwah kapertama sané maurip ring darat. Amfibi sané kapertama maevolusi ring masa Devon, kirang langkung 370 yuta warsa sané sampun lintang, saking ulam sané masirip lobus antuk paru-paru sané ngwantu ipun beradaptasi ring darat. Amfibi magingsir nuju darat raris dados vertebrata darat sané akéh selami masa Carboniferous, sakéwanten raris kagentosin olih réptil miwah sinapsida. 

 Pustaka 

Kategori:Amfibi
Kategori:Buron